অসমৰ সৰ্বমুঠ জনসংখ্যা বৃদ্ধি হোৱাৰ বিপৰীতে অসমতে হ্ৰাস পাইছে অসমীয়া, বড়ো, ৰাভা, চাওতালভাষীৰ সংখ্যা। কিন্তু ইয়াৰ বিপৰীতে অসমত বাঢ়িছে বাংলাভাষী আৰু হিন্দীভাষীৰ সংখ্যা।
তাতোতকৈও উদ্বেগজনক কথা হ'ল এই তথ্য ২০১১ চনৰ লোকপিয়লৰে। এদশক পিছত এতিয়া কিমান হ'লগৈ এই সংখ্যা সেয়া এতিয়াও জানিব পৰা হোৱা নাই! ২০০১ৰপৰা ২০১১ চনলৈকে দশকটোৰ ভাৰত চৰকাৰী লোকপিয়ল কৰ্তৃপক্ষই প্ৰকাশ কৰা ভাষা আৰু মাতৃভাষা তথ্য এয়া।
উল্লেখযোগ্য যে ১৯৯১ চনৰ লোকপিয়লত অসমীয়াভাষী লোকৰ শতকৰা হাৰ আছিল ৫৭.৮১ আৰু বাংলাভাষী লোকৰ শতকৰা হাৰ আছিল ২১.৬৭।
অকল ৰাভাভাষীৰে সংখ্যা ১৫.০৪ শতাংশ হ্ৰাস পাইছে আৰু ২০০১ চনৰ ১,৬৪,৭৭০ গৰাকীৰপৰা ২০১১ত ১,৩৯,০৮৫ গৰাকী হৈছে। চাওতালী ভাষা কোৱা লোকৰ সংখ্যা ২০০১ ৰ ২,৪২,৮৮৬ৰপৰা ২০১১ চনত ২,১৩,১৩৯লৈ কমি আহিছে।
পৰিসংখ্যাটোৰ মতে ২০১১ চনৰ অসমৰ সৰ্বমুঠ জনসংখ্যা ৩১,২০৫,৫৭৬ গৰাকীৰ ভিতৰত অসমীয়াভাষী ১৫,০৯৫,৭৯৭ জন, বাংলাভাষী ৯,০২৪,৩২৪ জন, বড়োভাষী ১৪,১৬,১২৫ জন আৰু হিন্দীভাষী ২১,০১,৪৩৫ জন। এই পৰিসংখ্যা ২০০১ চনৰ পিয়লত আছিল- অসমীয়া ১৩,০১০,৪৭৮ জন, বাংলাভাষী ৭৩,৪৩,৩৩৮ জন, বড়ো ১,১৯,৯৬৩ জন আৰু হিন্দীভাষী ৫,৩১,৭৭৩ জন।
২০১১ চনৰ লোকপিয়ল অনুসৰি অসমৰ আন কেইটামান ভাষা কোৱা লোকৰ সংখ্যা এনেধৰণৰ :
২০০১ চনৰ পিয়ল অনুসৰি অসমত এই ভাষীসকলৰ সংখ্যা আছিল এনেধৰণৰ - মিছিং- ৫,১৭,১৭০, কাৰ্বি - ৪.০৬,১৬০, ডিমাচা -১.০৮,১৩৩, ৰাভা - ১,৩০,৮৭৫, তিৱা - ২৬,৪৮০, দেউৰী - ২৩,৩৬৬ জন।
বহু কৰ্মীৰ চাকৰি গ'ল যদিও এই মহিলাগৰাকীক ছাঁটাই কৰিব নোৱাৰে এলন মাস্কে; কিন্তু কিয়?
দলৰ মুৰব্বী আবু আল-হাছানৰ মৃত্যুৰ ঘোষণা ইছলামিক ষ্টেটৰ; কোন হ'ল নতুন নেতা?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
